Κωνσταντίνος Κωνιωτάκης

Ο Κωνσταντίνος Κωνιωτάκης (Ηράκλειο, 1916 - 13 Αυγούστου 1991), του Εμμανουήλ, ήταν Έλληνας στρατιωτικός και πολιτικός, ο οποίος χρημάτισε βουλευτής Ηρακλείου από το 1963 ως το 1967 και από το 1974 ως το 1977.

 Βιογραφία 
Σπούδασε στη Σχολή Ικάρων και εν συνεχεία στη Σχολή Επιτελών στο Ηνωμένο Βασίλειο.Ελληνικόν Who is Who, Εκδόσεις Ελληνικών who is who, 1962, σελ. 276.

Το 1936 ήταν Υποσμηναγός και έφτασε στο βαθμό του Πτεράρχου. Διετέλεσε εκπρόσωπος της Ελλάδας στο ΝΑΤΟ και επίσης υπαρχηγός του ΓΕΑ.

Εντάχθηκε στην Ένωση Κέντρου, με την οποία εξελέγη βουλευτής στις εκλογές του 1963 και του 1964. Εξελέγη βουλευτής στις πρώτες εκλογές μετά τη Μεταπολίτευση με την Ένωση Κέντρου-Νέες Δυνάμεις συγκεντρώνοντας 8.786 ψήφους Παρέμεινε βουλευτής ως το 1977, οπότε το κόμμα ήδη είχε μετονομαστεί σε ΕΔΗΚ.Κοινοβουλευτική θητεία, δικτυακός τόπος της Βουλής των Ελλήνων.

Το 1981 εντάχθηκε στη Νέα Δημοκρατία. Έγραψε το έργο "20 χρόνια ενεργού παρουσίας στην πολιτική". Πέθανε το 1991 και κηδεύτηκε στο Α΄ Νεκροταφείο.Τα Νέα, 16/8/1991, σελ. 10.

 Παραπομπές

 Πηγές 


Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές Ηρακλείου
Κατηγορία:Έλληνες αξιωματικοί της Πολεμικής Αεροπορίας
Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις